Bratislava 12.09.2016
    Číslo: Z36886-2016-OÚ

D O P L N O K   č.  1
k Organizačnému poriadku Ministerstva zdravotníctva Slovenskej republiky

Organizačný poriadok Ministerstva zdravotníctva Slovenskej republiky (ďalej len „organizačný poriadok”) sa mení a dopĺňa takto:

1.	Prvá časť (Všeobecné ustanovenia) článok 2 (Organizačné členenie ministerstva) sa v odseku 5 znenie prvej vety nahrádza textom, ktorý znie: 

„(5) Špecializovaný organizačný útvar vykonáva činnosť pre určenú špecializovanú oblasť koncepčných, odborných, metodických, správnych, kontrolných a auditných činností.“

2.	Prvá časť (Všeobecné ustanovenia) článok 2 (Organizačné členenie ministerstva) sa v odseku 5 znenie písmena d) nahrádza textom, ktorý znie: 

„d) útvar vnútorného auditu;“

3.	Prvá časť (Všeobecné ustanovenia) článok 2 (Organizačné členenie ministerstva) sa v odseku 7 znenie písmena g) nahrádza textom, ktorý znie: 

„g) útvar vnútorného auditu;“

4.	Prvá časť (Všeobecné ustanovenia) článok 2 (Organizačné členenie ministerstva) sa do odseku 10 dopĺňa nové písmeno f), ktoré znie:

„f) medicínsky riaditeľ.“

5.	Prvá časť (Všeobecné ustanovenia) článok 2 (Organizačné členenie ministerstva) sa znenie odsekov 11 a 12 nahrádza textom, ktorý znie: 

„(11) Zamestnanci organizačných útvarov ministerstva okrem zamestnancov organizačných útvarov 
a)	odbor koordinácie protidrogovej stratégie a monitorovania drog sekcie zdravia a 
b)	sekcia európskych programov a projektov 
majú pravidelné miesto výkonu prác v sídle zamestnávateľa na adrese Limbová 2, 837 52 Bratislava. 

(12) Zamestnanci organizačných útvarov
a)	odbor koordinácie protidrogovej stratégie a monitorovania drog sekcie zdravia a 
b)	sekcia európskych programov a projektov
majú pravidelné miesto výkonu prác mimo sídla zamestnávateľa na adrese Ferienčíkova 20, 811 08 Bratislava.“

6.	Prvá časť (Všeobecné ustanovenia) článok 4 (Minister) sa znenie odseku 2 v písmene a) bod 10. nahrádza textom, ktorý znie: 

„10. riaditeľa útvaru vnútorný audit;“

7.	Prvá časť (Všeobecné ustanovenia) článok 7 (Vedúci služobného úradu) sa v odseku 2 v písmene a) dopĺňa nový bod 7., ktorý znie:

„7. medicínskeho riaditeľa;“

8.	Prvá časť (Všeobecné ustanovenia) článok 7 (Vedúci služobného úradu) sa v odseku 2 písmeno d) nahrádza textom, ktorý znie:

„d)  podáva návrhy na zahraničné pracovné cesty riaditeľa osobného úradu, riaditeľa odboru hospodárskej správy, generálneho riaditeľa sekcie financovania, generálneho riaditeľa úradu pre riadenie podriadených organizácií, bezpečnostného manažéra a medicínskeho riaditeľa;“

9.	Prvá časť (Všeobecné ustanovenia) článok 7 (Vedúci služobného úradu) sa znenie odseku 3 nahrádza textom, ktorý znie:

„(3) Do úseku vedúceho služobného úradu sú organizačne začlenení
a)	medicínsky riaditeľ, ktorý plní úlohy najmä v oblasti optimalizácie lôžkových kapacít a oddelení podriadených organizácií, organizačných zmien v podriadených organizáciách z medicínskeho hľadiska, materiálno-technického a personálneho zabezpečenia zdravotníckych zariadení, prípravy koncepcie a funkčného modelu novej Univerzitnej nemocnice v Bratislave;
b)	bezpečnostný manažér, ktorý plní úlohy v oblasti bezpečnosti údajov spracovávaných na ministerstve (aj v papierovej – tlačenej forme a v informačných systémoch) s dôrazom na ochranu osobných údajov. V rámci rozsahu svojej činnosti zabezpečuje individuálne a kolektívne školenia pre zamestnancov ministerstva, navrhuje, uskutočňuje a zodpovedá za ochranu nastavenia a bezpečnosť údajov spracovávaných v informačných systémoch ministerstva s osobitným dôrazom na ochranu osobných údajov.“

10.	Druhá časť (Osobitné ustanovenia) úsek ministra prvá hlava (Sekcia stratégie a programov) sa v článku 16 (Pôsobnosť a členenie sekcie stratégie a programov) znenie odseku 5 nahrádza textom, ktorý znie:

„(5) Generálny riaditeľ sekcie stratégie a programov zodpovedá za činnosť útvaru ministrovi, úzko spolupracuje s medicínskym riaditeľom a plní úlohy uvedené v článkoch 8, 13 a 14.“

11.	Druhá časť (Osobitné ustanovenia) úsek ministra prvá hlava (Sekcia stratégie a programov) sa v článku 19 (Pôsobnosť inštitútu zdravotnej politiky) znenie odseku 3 nahrádza textom, ktorý znie:

„(5) Riaditeľ inštitútu zdravotnej politiky zodpovedá za plnenie úloh odboru generálnemu riaditeľovi sekcie stratégie a programov, úzko spolupracuje s medicínskym riaditeľom a plní úlohy uvedené v článkoch 9, 13 a 14.“

9.	Druhá časť (Osobitné ustanovenia) sa znenie siedmej hlavy (Vnútorný audit) v úseku ministra (článok 26) nahrádza textom, ktorý vrátane nadpisu znie:

„SIEDMA HLAVA
ÚTVAR VNÚTORNÉHO AUDITU

Článok 26
Pôsobnosť útvaru vnútorného auditu

(1) Útvar vnútorného auditu zabezpečuje súhrnne výkon nezávislých, objektívnych, overovacích, hodnotiacich, uisťovacích a konzultačných činností zameraných na zdokonaľovanie riadiacich a kontrolných procesov so zohľadnením medzinárodne uznávaných audítorských štandardov.

(2) Útvar vnútorného auditu je v priamej riadiacej pôsobnosti ministra, ktorý je oprávnený vymenovať a odvolať vnútorných audítorov za podmienok ustanovených zákonom č. 357/2015 Z. z. o finančnej kontrole a audite a o zmene a doplnení niektorých zákonov (ďalej len „zákon o finančnej kontrole a audite“).

(3) Postavenie, ciele a činnosti útvaru vnútorného auditu sú upravené Štatútom vnútorného auditu.
             
(4) Útvar vnútorného auditu okrem výkonu vnútorných auditov vykonáva ďalšie činnosti, najmä:
a)	vypracúva strednodobý plán vnútorného auditu a ročný plán jednotlivých vnútorných auditov na základe objektívneho hodnotenia rizík, ktoré vyplývajú z určených úloh a cieľov ministerstva s prihliadnutím na výsledky iných kontrol a auditov a predkladá ich na schválenie;
b)	oboznamuje sa s výsledkami iných kontrol a auditov;
c)	zabezpečuje zaslanie schváleného strednodobého plánu a schváleného ročného plánu jednotlivých vnútorných auditov MF SR a NKÚ SR;
d)	vykonáva vnútorné audity v súlade so schváleným ročným plánom vnútorných auditov a neplánované vnútorné audity na základe rozhodnutia ministra alebo s jeho súhlasom;
e)	vypracúva ročnú správu o vykonaných vnútorných auditoch a predkladá ju na schválenie;
f)	zabezpečuje zaslanie schválenej ročnej správy o vykonaných vnútorných auditoch MF SR a Výboru pre vnútorný audit a vládny audit;
g)	zabezpečuje zaslanie návrhu  čiastkovej správy z vykonaného vnútorného auditu a návrhu správy z vykonaného vnútorného auditu  povinnej osobe po ich prerokovaní;
h)	zabezpečuje zaslanie čiastkovej správy z vykonaného vnútorného auditu alebo správy z vykonaného vnútorného auditu povinnej osobe;
i)	zabezpečuje predloženie správy z vykonaného vnútorného auditu alebo čiastkovej správy z vykonaného vnútorného auditu ministrovi;
j)	získava a analyzuje informácie vzťahujúce sa k činnosti povinnej osoby so zameraním na dosiahnutie cieľa vnútorného auditu;
k)	zabezpečuje zhromažďovanie, vedenie a uchovávanie príslušnej pracovnej dokumentácie ku každému vnútornému auditu;
l)	predkladá materiály, dokumenty a poskytuje informácie pri hodnotení kvality vykonávania vnútorného auditu; 
m)	zúčastňuje sa prerokovania zistení a výsledkov hodnotenia kvality vykonávania vnútorného auditu;
n)	oboznamuje sa a predkladá stanovisko k zisteniam a výsledkom hodnotenia kvality vykonávania vnútorného auditu;
o)	poskytuje konzultačnú činnosť zameranú na zdokonaľovanie riadiacich a kontrolných procesov;
p)	tvorí koncepčné materiály v oblasti vnútorného auditu;
q)	vypracúva interné predpisy upravujúce výkon vnútorného auditu na ministerstve;
r)	vypracúva stanoviská a pripomienky k návrhom všeobecne záväzných právnych predpisov v rámci vnútrorezortného  a  medzirezortného pripomienkového konania, k interným riadiacim aktom a k materiálom predkladaným na rokovanie vlády SR priamo súvisiacimi s vnútorným auditom; 
s)	spolupracuje s MF SR pri vypracúvaní stanovísk, koncepcií a pripomienok k návrhom právnych predpisov, ktoré súvisia s vnútorným auditom;
t)	poskytuje MF SR súčinnosť a informácie potrebné pre zabezpečenie plnenia úloh orgánu auditu podľa čl. 62 nariadenia (ES) č. 1083/2006 za vládne audity systémové vykonané ako spolupracujúci orgán;
u)	v prípade požiadavky spolupracuje s Európskou komisiou, Európskym dvorom audítorov, NKÚ SR, Úradom vlády SR a ďalšími na to oprávnenými externými orgánmi a poskytuje im potrebnú súčinnosť pri nimi vykonávaných auditoch a kontrolách za vládne audity systémové vykonané ako spolupracujúci orgán;
v)	spolupracuje a poskytuje súčinnosť iným audítorským orgánom pri vykonávaní auditov;
w)	plní ďalšie úlohy vyplývajúce zo zákona o finančnej kontrole a audite;
x)	plní iné úlohy uložené ministrom.

(5) Riaditeľ útvaru vnútorného auditu zodpovedá za plnenie úloh útvaru ministrovi a plní úlohy uvedené v článkoch 9, 13 a 14.“

10.	Druhá časť (Osobitné ustanovenia) sa znenie šestnástej hlavy (Sekcia európskych programov a projektov) v úseku štátneho tajomníka (články 47 až 56) nahrádza novým textom, ktorý vrátane nadpisu znie:

„ŠESTNÁSTA HLAVA
SEKCIA EURÓPSKYCH PROGRAMOV A PROJEKTOV

Článok 47
Pôsobnosť a členenie sekcie európskych programov a projektov

(1) Sekcia európskych programov a projektov najmä:
a)	zabezpečuje úlohy vyplývajúce z uznesení NR SR a vlády SR v oblasti riadenia, koordinácie, prípravy a implementácie programov a projektov zahraničnej pomoci, štrukturálnych fondov (ďalej len „ŠF“) a európskych štrukturálnych a investičných fondov (ďalej len „EŠIF“), ako aj v oblasti záležitostí EÚ v sektore zdravotníctva;
b)	navrhuje postup rokovaní SR so zástupcami EÚ v oblasti programovania a implementácie programov zahraničnej pomoci, ŠF a EŠIF v oblasti zdravotníctva;
c)	zabezpečuje úlohy Riadiaceho orgánu (ďalej aj „RO“) pre Operačný program Zdravotníctvo (ďalej len „OPZ“), Sprostredkovateľského orgánu pod Riadiacim orgánom (ďalej len „SORO“) pre Operačný program Vzdelávanie (ďalej len „OPV“) a Sprostredkovateľského orgánu (ďalej len „SO“) pre Integrovaný regionálny operačný program (ďalej len „IROP“) v oblasti procesov programovania, implementácie, monitorovania a hodnotenia pomoci zo ŠF a EŠIF v súlade s princípmi a kritériami trvalo udržateľného rozvoja;
d)	zabezpečuje úlohy Platobnej jednotky pre OPZ a OPV v oblasti finančného riadenia projektov ŠF;
e)	riadi, koordinuje, programuje, implementuje, monitoruje, hodnotí zahraničnú pomoc v oblasti zdravotníctva a informuje o tejto pomoci v súlade s cieľmi, prioritnými osami, opatreniami a zásadami stratégie štátnej zdravotníckej politiky;
f)	spolupracuje so všetkými subjektmi, ktoré sa podieľajú na programovaní, financovaní, monitorovaní, hodnotení a publicite programov a projektov v oblasti zdravotníctva podporených z prostriedkov zahraničnej pomoci;
g)	predkladá ministrovi návrhy na schválenie zapojenia sa ministerstva do realizácie národných a dopytových projektov, medzinárodných projektov a programov;
h)	riadi realizáciu národných a dopytových projektov, medzinárodných projektov a programov do ktorých je ministerstvo zapojené ako prijímateľ;
i)	zabezpečuje plnenie úloh na úseku prvostupňového správneho konania v agende postupov riadiaceho orgánu/sprostredkovateľského orgánu pri porušení pravidiel a postupov verejného obstarávania podľa ustanovení zákona č. 528/2008 Z.z. o pomoci a podpore poskytovanej z fondov Európskej únie.

(2) Sekcia európskych programov a projektov sa člení na
a)	odbor programov, technickej pomoci a riadenia ľudských zdrojov,
b)	odbor hodnotenia a posudzovania projektov,
c)	odbor implementácie projektov,
d)	odbor národných a medzinárodných projektov.

(3) Do sekcie európskych programov a projektov je organizačne začlenená kancelária generálneho riaditeľa sekcie európskych programov a projektov, ktorá zabezpečuje
a)	sledovanie uznesení vlády, NR SR, výboru NR SR pre zdravotníctvo a podobne vo vzťahu k problematike európskych programov a projektov;
b)	včasnú informovanosť generálneho riaditeľa, riaditeľov odborov a podľa vecnej príslušnosti zamestnancov;
c)	plnenie úloh podľa pokynov generálneho riaditeľa;
d)	distribúciu materiálov týkajúcich sa zabezpečovania úloh; priebežne sleduje ich plnenie a v prípade viacodborovej pôsobnosti spracováva podklady z odborov;
e)	vypracováva žiadosti adresované kancelárii ministra na zmenu gestorstva úlohy alebo zrušenie úlohy;
f)	koordináciu prác na materiáloch a podkladoch, ktoré prekračujú právomoc odborov sekcie, syntetizuje podklady poskytnuté začlenenými útvarmi a vypracúva súhrnné výstupy;
g)	komunikáciu sekcie a odborov s rovnocennými úrovňami útvarov v medzinárodných organizáciách, ako je WHO, OECD a pod. v oblasti európskych programov a projektov.

(4) Do sekcie európskych programov a projektov sú organizačne začlenení ďalší manažéri podľa rozhodnutia generálneho riaditeľa sekcie európskych programov a projektov, ktorí sú v priamej riadiacej pôsobnosti generálneho riaditeľa sekcie európskych programov a projektov.

(5) Generálny riaditeľ sekcie európskych programov a projektov zodpovedá za činnosť útvaru štátnemu tajomníkovi a plní úlohy uvedené v článkoch 8, 13 a 14.

Článok 48
Pôsobnosť a členenie odboru programov, technickej pomoci a riadenia ľudských zdrojov

(1) Odbor programov, technickej pomoci a riadenia ľudských zdrojov  v rámci riadenia a koordinácie predvstupovej pomoci a povstupovej pomoci z prostriedkov ŠF a EŠIF pre oblasť zdravotníctva plní najmä nasledovné úlohy:
a)	riadi a koordinuje zahraničnú pomoc, pomoc zo ŠF a EŠIF a štátneho rozpočtu v oblasti zdravotníctva v súlade s platnou legislatívou v spolupráci s príslušnými odbornými útvarmi ministerstva a organizáciami v jeho rezorte; 
b)	pripomienkuje materiály týkajúce sa zahraničnej pomoci, pomoci zo ŠF a EŠIF a štátneho rozpočtu pre oblasť zdravotníctva;
c)	spolupracuje s inštitúciami mimo rezort zdravotníctva, ktoré sa podieľajú na príprave, programovaní a implementácii zahraničnej pomoci a pomoci zo ŠF a EŠIF pre oblasť zdravotníctva;
d)	zastupuje ministerstvo v medzirezortných komisiách súvisiacich s riadením a programovaním zahraničnej pomoci a pomoci zo ŠF a EŠIF;
e)	zabezpečuje súčinnosť a spoluprácu s inštitúciami mimo rezortu ministerstva, ktoré sa podieľajú na riadení a programovaní zahraničnej pomoci a pomoci zo ŠF a EŠIF;
f)	pripravuje stanoviská a metodicky usmerňuje návrhy a projekty zahraničných programov gestorovaných a financovaných v rámci alebo s pomocou EÚ a ďalších medzinárodných integračných zoskupení, medzinárodných organizácií a programov, ako aj programov gestorovaných a financovaných v rámci bilaterálnej medzinárodnej spolupráce v spolupráci s príslušnými odbornými útvarmi ministerstva a organizáciami v jeho rezorte;
g)	podieľa sa na plnení funkcie RO OPZ, SORO pre OPV a SORO pre IROP (v rozsahu delegovaných právomocí) z hľadiska svojej pôsobnosti;
h)	pripravuje a aktualizuje internú riadiacu dokumentáciu, metodické usmernenia a pokyny, výklady, stanoviská pre potrebu implementácie programového obdobia 2014 – 2020;
i)	zabezpečuje súčinnosť jednotlivých útvarov sekcie pri výkone auditov/kontrol/certifikačných overovaní;
j)	v rámci svojej pôsobnosti sa vyjadruje k materiálom na rokovanie vlády SR a jej poradných orgánov, vypracováva stanoviská a realizuje pridelené úlohy z uznesení vlády SR;
k)	zabezpečuje ochranu utajovaných skutočností v zmysle zákona o ochrane utajovaných skutočností;
l)	v súčinnosti s Komunikačným odborom ministerstva v rámci svojej pôsobnosti poskytuje informácie v súlade so zákonom o slobodnom prístupe k informáciám.
m)	zabezpečuje vedenie kompletnej agendy riadenia ľudských zdrojov v súčinnosti s osobným úradom, analýzu vzdelávacích potrieb a vypracovávanie vzdelávacích plánov, prípravu vzdelávania, riešenie prípadných problémov administratívnych kapacít a koordinačnú spoluprácu s CKO v oblasti ľudských zdrojov;
n)	zabezpečuje činnosti spojené s riadením ľudských zdrojov;
o)	vystupuje ako kontaktná osoba v komunikácii s osobným úradom a s CKO ohľadom otázok    agendy ľudských zdrojov;
p)	zabezpečuje činnosti spojené s odborným vzdelávaním zamestnancov;
q)	zabezpečuje činnosti, ktoré vyplývajú z implementácie technickej pomoci subjektu;
r)	zabezpečuje plnenie úloh spojených s prípravou a implementáciou projektov technickej pomoci OPZ a IROP (v rozsahu delegovaných právomocí);
s)	vypracúva projekty technickej pomoci pre RO OPZ a SO IROP (v rozsahu delegovaných právomocí) a spracúva žiadosti o platbu vo vymedzenej oblasti technickej pomoci a predkladá ich odboru implementácie projektov;
t)	uchováva všetky podklady vzťahujúce sa k riadeniu ľudských zdrojov a implementácii projektov technickej pomoci;
u)	zabezpečuje dodržiavanie právnych predpisov a pravidiel stanovených SR a EÚ;
v)	zabezpečuje ochranu utajovaných skutočností v zmysle zákona o ochrane utajovaných skutočností;
w)	vypracováva stanoviská k zisteniam a odporúčaniam z certifikačného overovania súhrnných žiadostí o platbu a k všetkým vykonaným kontrolám a auditom v pôsobnosti odboru;
x)	vypracováva, dodržiava a aktualizuje relevantné interné manuály.

(2) Odbor programov, technickej pomoci  a riadenia ľudských zdrojov sa člení na
a)	oddelenie riadenia programov a koordinácie auditov;
b)	oddelenie technickej pomoci, riadenia ľudských zdrojov a ITMS.

	     (3) Za činnosť odboru programov, technickej pomoci a riadenia ľudských zdrojov je zodpovedný riaditeľ odboru programov, technickej pomoci a riadenia ľudských zdrojov, ktorý plní aj funkciu riadiaceho programového pracovníka. Riaditeľ odboru programov, technickej pomoci a riadenia ľudských zdrojov zodpovedá za činnosť odboru generálnemu riaditeľovi sekcie európskych programov a projektov a okrem úloh uvedených v článkoch 9, 13 a 14 plní najmä tieto úlohy:
a)	je zodpovedný za koordináciu predvstupovej a povstupovej pomoci EÚ z prostriedkov ŠF a EŠIF (v rozsahu delegovaných právomocí), vrátane bilaterálnej a multilaterálnej zahraničnej pomoci v rámci ministerstva;
b)	riadi prípravu a programovanie dokumentov na programové obdobie 2007 - 2013 z prostriedkov ŠF pre oblasť zdravotníctva (v rozsahu delegovaných právomocí);
c)	riadi programovanie a prípravu dokumentov na nové programové obdobie 2014 – 2020 z prostriedkov EŠIF pre oblasť zdravotníctva (v rozsahu delegovaných právomocí);
d)	plní úlohy riadiaceho programového pracovníka pre zahraničnú pomoc na rezortnej úrovni,
e)	koordinuje a riadi proces monitorovania a hodnotenia programov financovaných z prostriedkov ŠF a EŠIF (v rozsahu delegovaných právomocí) v rámci ministerstva v súlade s legislatívou EÚ a zodpovedá za prípravu a priebeh zasadnutí monitorovacích výborov príslušných programov (v rozsahu delegovaných právomocí);
f)	koordinuje a riadi výkon publicity programov financovaných z prostriedkov ŠF a EŠIF                   (v rozsahu delegovaných právomocí) v rámci ministerstva v súlade s legislatívou EÚ.
g)	zabezpečuje finančné riadenie štrukturálnych operácií OPZ a OPV v rámci pôsobnosti platobnej jednotky;
h)	koordinuje zamestnancov sekcie, ktorí zabezpečujú činnosti platobnej jednotky pre OPZ a OPV a zodpovedá za plnenie ich úloh v súlade so schválenými postupmi a usmerneniami;
i)	plní úlohy schvaľovateľa finančných operácií pri overovaní, vykonávaní platieb a účtovaní   projektov OPZ a OPV v rámci pôsobnosti odboru;
j)	koordinuje a riadi plnenie úloh odboru v súlade so schválenými postupmi a usmerneniami,
k)	zabezpečuje vedenie kompletnej agendy riadenia ľudských zdrojov;
l)	zabezpečuje plnenie úloh spojených s prípravou a implementáciou projektov technickej pomoci;
m)	riadi proces vypracovania a aktualizácie interných manuálov a vnútorných postupov odboru;
n)	participuje na odborných aktivitách, zabezpečuje dodržiavania právnych predpisov a pravidiel stanovených SR a EÚ;
o)	zabezpečuje uchovávanie dokumentov v súlade s platnými právnymi predpismi;
p)	podieľa sa na koordinácii a riadení činností súvisiacich so štrukturálnymi fondmi v rezorte zdravotníctva, vrátane účasti vo výboroch a komisiách zriadených v súvislosti so štrukturálnymi fondmi v rámci svojej zodpovednosti.

Článok 49
Pôsobnosť oddelenia riadenia programov a koordinácie auditov

(1) Oddelenie riadenia programov a koordinácie auditov sa podieľa v programovom období 2007 – 2013 na plnení funkcie RO pre OPZ a SORO pre OPV (v rozsahu delegovaných právomocí) a zároveň v programovom období 2014 – 2020 na plnení funkcie SO pre IROP (v rozsahu delegovaných právomocí a povinností), pričom najmä:
a)	informuje verejnosť o príslušnej pomoci z prostriedkov ŠF a EŠIF a ich výsledkoch, so  zameraním na zdravotníctvo, na úrovni programov;
b)	vypracúva, implementuje a hodnotí Komunikačný plán, zabezpečuje priebežnú plánovanú publicitu OPZ  a OPV (relevantných opatrení) a IROP (relevantných špecifických cieľov) všeobecne i cielene na potenciálnych oprávnených prijímateľov pomoci;
c)	vykonáva monitorovanie na úrovni opatrení a prioritných osí OPZ a OPV s použitím ITMS, vypracúva priebežné, výročné a záverečné monitorovacie správy na úrovni opatrení a prioritných osí OPZ a OPV pre Monitorovací výbor (ďalej len „MV“), Národný MV a EK;
d)	vykonáva monitorovanie na úrovni relevantných špecifických cieľov IROP s použitím ITMS a vypracúva správy a informácie o pokroku v plnení cieľov pri realizácii príslušnej investičnej priority IROP;
e)	pripravuje, zvoláva a zabezpečuje realizáciu MV pre OPZ, zabezpečuje vypracúvanie záznamov a sledovanie plnenia záverov a odporúčaní MV, spolupracuje pri príprave MV pre IROP;
f)	zabezpečuje účasť na rokovaniach MV pre OPV, NMV a MV pre IROP;
g)	zhromažďuje a aktualizuje finančné a štatistické informácie o vykonávaní pomoci na programovej úrovni OPZ, OPV a IROP pre potreby monitorovania a hodnotenia a odovzdávania týchto údajov podľa potreby s použitím počítačových systémov (a iných dohodnutých mechanizmov) umožňujúcich výmenu dát s EK;
h)	zabezpečuje proces hodnotenia na úrovni OPZ, OPV a IROP (v rozsahu delegovaných právomocí a povinností);
i)	zabezpečuje vypracovanie a aktualizáciu príslušných častí Národného strategického referenčného rámca SR a Partnerskej dohody SR na roky 2014 – 2020 so zameraním na zdravotníctvo;
j)	vypracúva OPZ a Programový manuál OPZ vrátane finančného plánu a zabezpečuje ich aktualizáciu;
k)	overuje súlad OPZ  a IROP (relevantných špecifických cieľov) s národnými pravidlami SR a politikami ES;
l)	vypracúva indikatívny harmonogram výziev a výzvy na predloženie žiadostí o nenávratný finančný príspevok v rámci relevantných špecifických cieľov IROP;
m)	navrhuje realokáciu prostriedkov v rámci IROP a predkladá ich na schválenie MV pre IROP;
n)	zabezpečuje realizáciu pravidiel štátnej pomoci v súlade s príslušnou legislatívou EÚ a so zákonom č. 231/1999 Z. z. o štátnej pomoci v znení neskorších predpisov (ďalej len „zákon o štátnej pomoci“) v podmienkach MZ SR;
o)	zodpovedá za vypracovanie, aktualizáciu, dodržiavanie, kompletizáciu a uchovávanie  interného manuálu odboru pre RO pre OPZ;
p)	v spolupráci s ostatnými odbormi sekcie zabezpečuje vypracovanie, aktualizáciu, dodržiavanie, interného manuálu pre SORO pre OPV a SO pre IROP a ich uchovávanie;
q)	pripravuje a aktualizuje internú riadiacu dokumentáciu, metodické usmernenia a pokyny,  výklady, stanoviská pre potrebu implementácie programového obdobia 2014 – 2020;
r)	zabezpečuje súčinnosť jednotlivých útvarov sekcie pri výkone auditov/kontrol/certifikačných overovaní počas celej doby ich výkonu;
s)	zabezpečuje programovanie a tvorbu dokumentov týkajúcich sa nového programového obdobia 2014 – 2020 so zameraním na zdravotníctvo, spolupracuje na vypracovaní IROP (relevantných špecifických cieľov) vrátane finančného plánu a jeho aktualizácii;
t)	pripomienkuje materiály a pripravuje stanoviská k materiálom vo vecnej pôsobnosti oddelenia.

(2) Vedúci oddelenia  riadenia programov a koordinácie auditov zodpovedá za činnosť oddelenia riaditeľovi odboru programov, technickej pomoci a riadenia ľudských zdrojov a plní úlohy uvedené v článkoch 10, 13 a 14.

Článok 50
Pôsobnosť oddelenia technickej pomoci, riadenia ľudských zdrojov a ITMS

(1) Oddelenie technickej pomoci, riadenia ľudských zdrojov a ITMS sa z hľadiska svojej pôsobnosti podieľa v programovom období 2007 – 2013 na plnení funkcie RO pre OPZ, SORO pre OPV (v rozsahu delegovaných právomocí) Platobnej jednotky pre OPZ a OPV a zároveň v programovom období 2014 – 2020 na plnení funkcie SO pre IROP (v rozsahu delegovaných právomocí a povinností), pričom najmä:
a)	zabezpečuje vedenie kompletnej agendy riadenia ľudských zdrojov v súčinnosti s osobným úradom, analýzu vzdelávacích potrieb a vypracovávanie vzdelávacích plánov, prípravu vzdelávania, riešenie prípadných problémov administratívnych kapacít a koordinačnú spoluprácu s CKO v oblasti ľudských zdrojov;
b)	  zabezpečuje činnosti spojené s riadením ľudských zdrojov;
c)	vystupuje ako kontaktná osoba v komunikácii s osobným úradom a s CKO ohľadom otázok    agendy ľudských zdrojov;
d)	  zabezpečuje činnosti spojené s odborným vzdelávaním zamestnancov;
e)	zabezpečuje činnosti, ktoré vyplývajú z implementácie technickej pomoci subjektu;
f)	zabezpečuje plnenie úloh spojených s prípravou a implementáciou projektov technickej pomoci OPZ a IROP (v rozsahu delegovaných právomocí);
g)	vypracúva projekty technickej pomoci pre RO OPZ a SO IROP (v rozsahu delegovaných právomocí) a spracúva žiadosti o platbu vo vymedzenej oblasti technickej pomoci a predkladá ich odboru implementácie projektov;
h)	uchováva všetky podklady vzťahujúce sa k riadeniu ľudských zdrojov a implementácii projektov technickej pomoci;
i)	zabezpečuje dodržiavanie právnych predpisov a pravidiel stanovených SR a EÚ;
j)	zabezpečuje ochranu utajovaných skutočností v zmysle zákona o ochrane utajovaných skutočností;
k)	vypracováva stanoviská k zisteniam a odporúčaniam z certifikačného overovania súhrnných žiadostí o platbu a k všetkým vykonaným kontrolám a auditom v pôsobnosti odboru;
l)	zabezpečuje činnosti rezortného koordinátora ITMS;
m)	vypracováva, dodržiava a aktualizuje relevantné interné manuály.

(2) Vedúci oddelenia   technickej pomoci, riadenia ľudských zdrojov a ITMS zodpovedá za činnosť oddelenia riaditeľovi odboru programov, technickej pomoci a riadenia ľudských zdrojov a plní úlohy uvedené v článkoch 10, 13 a 14.
 
Článok 51
Pôsobnosť a členenie odboru hodnotenia a posudzovania projektov

(1) Odbor hodnotenia a posudzovania projektov sa z hľadiska svojej pôsobnosti podieľa v programovom období 2007 – 2013 na plnení funkcie RO pre OPZ a SORO pre OPV (v rozsahu delegovaných právomocí) a zároveň v programovom období 2014 – 2020 na plnení funkcie SO pre IROP (v rozsahu delegovaných právomocí a povinností), pričom najmä: 
a)	spolupracuje pri príprave jednotlivých programových dokumentov a programových manuálov, ako aj ďalších riadiacich dokumentov súvisiacich so zabezpečením implementácie OPZ, OPV a IROP;
b)	v rámci svojej pôsobnosti sa podieľa na informovaní žiadateľov o nenávratný finančný príspevok (ďalej len „NFP“) v súvislosti so zverejnenou výzvou na predkladanie žiadostí o NFP;
c)	navrhuje hodnotiace kritériá a kritériá výberu, zabezpečuje vypracovávanie podkladov k výzve na predkladanie žiadostí o NFP;
d)	komplexne zabezpečuje postupy procesu prijímania, posudzovania, výberu a schvaľovania žiadostí o NFP s podporou ITMS;
e)	zabezpečuje proces prijímania, registrácie, administratívneho overenia/kontroly formálnej správnosti, odborného hodnotenia predložených žiadostí o NFP a následne výber žiadostí, proces registrácie a zadávania povinných údajov do ITMS v rámci svojej pôsobnosti, proces prípravy rozhodnutí o výsledkoch procesu výberu a schvaľovania žiadostí o NFP a prípravy podkladov k uzavretiu zmluvy o poskytnutí NFP;
f)	komplexne zabezpečuje procesy týkajúce sa posudzovania žiadostí o NFP v rámci rozsahu delegovaných právomocí ako SO pre IROP;
g)	zabezpečuje proces Žiadostí o preskúmanie Rozhodnutí o neschválení žiadostí o NFP v zmysle zákona č. 528/2008 Z. z. o pomoci a podpore poskytovanej z fondov Európskej únie v znení neskorších predpisov;
h)	zabezpečuje dodržiavanie právnych predpisov EÚ a SR;
i)	vyhodnocuje ukončené výzvy na predkladanie žiadostí o NFP v spolupráci s Odborom programov a technickej pomoci;
j)	zodpovedá za vypracovanie, aktualizáciu, dodržiavanie, kompletizáciu a uchovávanie  interného manuálu odboru pre RO pre OPZ a spolupracuje na vypracovaní, aktualizácii a dodržiavaní interného manuálu pre SORO pre OPV a SO pre IROP;
k)	v rámci svojej pôsobnosti poskytuje podklady pre riešenie sťažností v spolupráci s Odborom kontroly, vládneho auditu a sťažností;
l)	vykonáva evidenciu a uchovávanie dokumentov vzťahujúcich sa k hodnotiacemu procesu          v súlade s internými manuálmi;
m)	zabezpečuje ochranu utajovaných skutočností v zmysle zákona o ochrane utajovaných skutočností;
n)	v súčinnosti s Komunikačným odborom ministerstva v rámci svojej pôsobnosti poskytuje podklady pre vypracovanie informácie v súlade so zákonom o slobodnom prístupe k informáciám.

(2) Za činnosť odboru hodnotenia a posudzovania projektov je zodpovedný riaditeľ odboru hodnotenia a posudzovania projektov, ktorý plní funkciu hlavného manažéra. Riaditeľ odboru hodnotenia a posudzovania projektov zodpovedá za činnosť odboru generálnemu riaditeľovi sekcie európskych programov a projektov a okrem úloh uvedených v článkoch 9, 13 a 14 plní najmä tieto úlohy:
a)	spolupracuje na riadení prípravy jednotlivých programov a riadiacej dokumentácie;
b)	komplexne riadi postupy procesu posudzovania, odborného hodnotenia a výberu projektov IROP (v rozsahu delegovaných právomocí) financovaných z prostriedkov EŠIF;
c)	organizuje a koordinuje zasadnutia odbornej komisie a poradnej komisie na výber projektov;
d)	riadi proces vypracovania a aktualizácie interného manuálu odboru;
e)	zabezpečuje uchovávanie dokumentov v súlade s právnymi predpismi;
f)	participuje na odborných aktivitách, zabezpečuje dodržiavanie právnych predpisov a pravidiel stanovených SR a EÚ;
g)	podieľa sa na koordinácii a riadení činností súvisiacich so štrukturálnymi fondmi a EŠIF v rezorte zdravotníctva, vrátane účasti vo výboroch a komisiách zriadených v súvislosti so štrukturálnymi fondmi a EŠIF v rámci svojej zodpovednosti.

Článok 52
Pôsobnosť odboru implementácie projektov

	(1) Odbor implementácie projektov sa z hľadiska svojej pôsobnosti podieľa v programovom období 2007 – 2013 na plnení funkcie RO pre OPZ a SORO pre OPV (v rozsahu delegovaných právomocí) a zároveň v programovom období 2014 – 2020 na plnení funkcie SO pre IROP (v rozsahu delegovaných právomocí a povinností), pričom najmä:
a)	spolupracuje pri vypracovávaní programových dokumentov;
b)	spolupracuje na vytváraní vhodného systému implementácie jednotlivých projektov, riadi proces  registrácie, zadávania a aktualizácie povinných údajov do ITMS v rámci svojej pôsobnosti;
c)	vypracúva návrhy a zabezpečuje uzatváranie zmlúv o poskytnutí NFP s prijímateľom, ako aj dodatkov k zmluvám o poskytnutí NFP;
d)	predkladá relevantnému útvaru ministerstva na zverejnenie zmluvy a dodatky k zmluvám o poskytnutí NFP v Centrálnom registri zmlúv v súlade s platnou legislatívou;
e)	predbežne kontroluje reálnosť, oprávnenosť, správnosť, aktuálnosť, efektívnosť, hospodárnosť a účelnosť vynaložených finančných prostriedkov a neprekrývanie sa nárokovaných výdavkov prijímateľa na svojej úrovni;
f)	vykonáva kontrolu na mieste a monitoruje progres fyzickej realizácie projektov;
g)	vykonáva administratívnu kontrolu verejného obstarávania, kontrolu zmlúv uzatvorených medzi prijímateľom a dodávateľmi služieb, tovarov a prác a vypracováva záznamy z administratívnej kontroly verejného obstarávania;
h)	uchováva všetky podklady vzťahujúce sa k procesu verejného obstarávania  v zmysle relevantného interného manuálu;
i)	vypracováva záznamy z administratívnej kontroly a kontrolné zoznamy ku všetkým pracovným postupom v rámci svojej pôsobnosti;
j)	uchováva všetky podklady vzťahujúce sa k procesu implementácie, kontroly a overenia výdavkov a kontroly pomoci EÚ v zmysle interného manuálu;
k)	zabezpečuje dodržiavanie právnych predpisov a pravidiel stanovených SR a EÚ;
l)	zabezpečuje ochranu utajovaných skutočností v zmysle zákona o ochrane utajovaných skutočností;
m)	vypracováva stanoviská k zisteniam a odporúčaniam z certifikačného overovania súhrnných žiadostí o platbu a k všetkým vykonaným kontrolám a auditom v rámci svojej pôsobnosti;
n)	vypracováva, dodržiava a aktualizuje relevantné interné manuály;
o)	prijíma žiadosti prijímateľov o platbu, vykonáva ich administratívnu kontrolu, kontrolu oprávnenosti výdavkov a vystavuje záznam z administratívnej kontroly; predkladá schválené žiadosti prijímateľa o platbu spolu so záznamom z administratívnej kontroly platobnej jednotke;
p)	zabezpečuje riadne administratívne a technické riadenie a monitorovanie projektov                v súlade so zmluvou o poskytnutí NFP s prijímateľom, vykonáva kontrolu na mieste, monitoruje progres fyzickej realizácie projektov vrátane kontroly ukončenia projektu, vyhodnocuje a schvaľuje monitorovacie správy počas implementácie projektu a taktiež počas trvania doby udržateľnosti projektu predložené prijímateľom;
q)	vykonáva administratívnu kontrolu zmien v projektoch nenadväzujúcich na postupy verejného obstarávania; 
r)	vykonáva administratívnu kontrolu zmien v projektoch v nadväznosti na postupy  verejného obstarávania;
s)	vypracováva podklady k odhadu očakávaných výdavkov;
t)	vypracováva správy o vzniknutých nezrovnalostiach v rámci svojej pôsobnosti;
u)	vypracováva žiadosti o vrátenie finančných prostriedkov, administruje oznámenia o vysporiadaní finančných vzťahov a s tým súvisiace úkony v rámci svojej pôsobnosti;
v)	zabezpečuje implementáciu projektov technickej pomoci a spolupracuje s vecne príslušným odborom ministerstva pri príprave súťažných podkladov verejného obstarávania pre projekty technickej pomoci;
w)	vykonáva administratívnu kontrolu verejného obstarávania, kontrolu zmlúv uzatvorených medzi prijímateľom a dodávateľmi služieb, tovarov a prác; 
x)	vykonáva administratívnu kontrolu dodatkov k zmluvám uzatvorených medzi prijímateľom a dodávateľmi služieb, tovarov a prác.

(2) Za činnosť odboru implementácie projektov je zodpovedný riaditeľ odboru implementácie projektov, ktorý plní funkciu hlavného manažéra. Riaditeľ odboru implementácie projektov zodpovedá za činnosť odboru generálnemu riaditeľovi sekcie európskych programov a projektov a okrem úloh uvedených v článkoch 9, 13 a 14 plní najmä tieto úlohy:
a)	komplexne zabezpečuje riadenie implementácie projektov financovaných zo ŠF a EŠIF v rámci odboru;
b)	zodpovedá za plnenie úloh súvisiacich s procesom implementácie projektov ŠF a EŠIF, vrátane uzatvárania zmlúv, procesov verejného obstarávania, vyhodnocovania procesu monitorovania projektov až po ukončenie projektov;
c)	riadi proces vypracovania a aktualizácie relevantných interných manuálov;
d)	zabezpečuje uchovávanie dokumentov v súlade s právnymi predpismi;
e)	participuje na odborných aktivitách, zabezpečuje dodržiavania právnych predpisov a pravidiel stanovených SR a EÚ;
f)	podieľa sa na koordinácii a riadení činností súvisiacich so štrukturálnymi fondmi v rezorte zdravotníctva, vrátane účasti vo výboroch a pracovných skupinách zriadených v súvislosti so štrukturálnymi fondmi v rámci svojej zodpovednosti.

Článok 53
Pôsobnosť odboru národných a medzinárodných projektov

(1) Odbor národných a medzinárodných  projektov plní najmä nasledovné úlohy súvisiace s technickou realizáciou národných a medzinárodných projektov alebo iných projektov spolufinancovaných zo zdrojov Európskej únie alebo iných zdrojov, kde prijímateľom je ministerstvo:
a)	sleduje výzvy, do ktorých sa môže zapojiť na národnej úrovni ministerstvo ako prijímateľ;
b)	pripravuje žiadosti o nenávratný finančný príspevok v rámci jednotlivých výziev, koordinuje ich spracovanie a vyhľadávanie vhodných partnerov v spolupráci s príslušnými odbornými útvarmi ministerstva a organizáciami v jeho rezorte;
c)	koordinuje a vykonáva činnosti súvisiace s technickou realizáciou schválených projektov (napr. riadenie projektov, finančné riadenie, monitorovanie, publicita, hodnotenie, vypracovávanie správ súvisiacich s projektovou činnosťou a pod.) v spolupráci s príslušnými odbornými útvarmi ministerstva a organizáciami v jeho rezorte;
d)	pripomienkuje materiály týkajúce sa zahraničnej pomoci, pomoci zo štrukturálnych fondov a štátneho rozpočtu pre oblasť zdravotníctva;
e)	spolupracuje s inštitúciami mimo rezort zdravotníctva, ktoré sa podieľajú na príprave, programovaní a implementácii zahraničnej pomoci a pomoci zo štrukturálnych fondov pre oblasť zdravotníctva;
f)	v rámci svojej pôsobnosti sa vyjadruje k materiálom na rokovanie vlády SR a jej poradných orgánov, vypracováva stanoviská a realizuje pridelené úlohy z uznesení vlády SR;
g)	zabezpečuje ochranu utajovaných skutočností v zmysle zákona o ochrane utajovaných skutočností;
h)	v súčinnosti s útvarom pre styk s verejnosťou v rámci svojej pôsobnosti poskytuje informácie v súlade so zákonom o slobodnom prístupe k informáciám.

 	    (2) Riaditeľ odboru národných a medzinárodných projektov zodpovedá za činnosť odboru národných a medzinárodných projektov generálnemu riaditeľovi sekcie európskych programov a projektov a okrem úloh uvedených v článkoch 9, 13 a 14 plní najmä tieto úlohy:
a)	zodpovedá za koordináciu odboru;
b)	komplexne zabezpečuje procesy technickej implementácie národných a medzinárodných projektov a iných projektov, kde prijímateľom je ministerstvo;
c)	zabezpečuje uchovávanie dokumentov v súlade s právnymi predpismi;
d)	participuje na odborných aktivitách, zabezpečuje dodržiavania právnych predpisov a pravidiel stanovených SR a EÚ;
e)	podieľa sa na plnení konkrétnych úloh úradu vlády SR, Ministerstva financií SR a dodržiava Pokyny pre hospodárenie s finančnými prostriedkami na úrovni ministerstva;
f)	podieľa sa na koordinácii a riadení činností súvisiacich so štrukturálnymi fondmi v rezorte zdravotníctva, vrátane účasti vo výboroch a pracovných skupinách zriadených v súvislosti so štrukturálnymi fondmi v rámci svojej zodpovednosti;
g)	plní ďalšie úlohy podľa pokynov generálneho riaditeľa sekcie európskych programov a projektov.

	(3) Do odboru  národných a medzinárodných  projektov je organizačne začlenený manažér medzinárodných programov a projektov, ktorý je v priamej riadiacej pôsobnosti riaditeľa odboru národných a medzinárodných projektov; plní úlohy súvisiace s programovaním, prípravou, riadením, koordináciou, implementáciou a monitorovaním medzinárodných programov a projektov spolufinancovaných zo zdrojov Európskej únie alebo iných zdrojov, kde prijímateľom je ministerstvo. Manažér medzinárodných programov a projektov v rámci komunitárneho programu a projektov medzinárodnej spolupráce najmä:
a)	spolupracuje pri koordinácii účasti Slovenskej republiky v komunitárnom programe EÚ pre zdravie a zabezpečuje úlohy vyplývajúce z tejto účasti;
b)	zabezpečuje spoluprácu s útvarmi ministerstva, inštitúciami a organizáciami v rezorte zdravotníctva pri spracovávaní priorít ako možných projektových zámerov v rámci komunitárnych programov, medzinárodnej spolupráce a iných zahraničných finančných mechanizmov;
c)	zabezpečuje poradenstvo a konzultačnú činnosť pre organizácie a inštitúcie v rezorte zdravotníctva o prioritách a možnostiach čerpania pomoci v rámci komunitárnych programov, medzinárodnej spolupráce a iných zahraničných finančných mechanizmov.“

11.	Druhá časť (Osobitné ustanovenia) dvadsiata hlava (Úrad pre riadenie podriadených organizácií) v úseku vedúceho služobného úradu sa v článku 63 (Pôsobnosť a členenie úradu pre riadenie podriadených organizácií) znenie odseku 4 nahrádza novým textom, ktorý vrátane nadpisu znie:

„(4) K úradu pre riadenie podriadených organizácií je organizačne pričlenený medicínsky riaditeľ, ktorý je v priamej riadiacej pôsobnosti vedúceho služobného úradu. Generálny riaditeľ úradu pre riadenie podriadených organizácií úzko spolupracuje s medicínskym riaditeľom a poskytuje mu súčinnosť pri plnení jeho úloh, ktoré sú na úseku odborného a metodického riadenia štatutárnych orgánov podriadených organizácií v medicínskej oblasti, najmä:
a)	navrhuje zmeny v optimalizácii lôžkových kapacít;
b)	predkladá návrhy optimalizácie oddelení podriadených organizácií;
c)	posudzuje organizačné zmeny v podriadených organizáciách z medicínskeho hľadiska;
d)	posudzuje požiadavky poskytovateľov zdravotnej starostlivosti na materiálno-technické a personálne zabezpečenie zdravotníckych zariadení v medicínskej oblasti; 
e)	aktívne sa podieľa na príprave koncepcie a funkčného modelu novej Univerzitnej nemocnice v Bratislave v súčinnosti s Inštitútom zdravotnej politiky ministerstva.“

12.	Týmto doplnkom sa mení príloha organizačného poriadku (Organizačná štruktúra Ministerstva zdravotníctva SR), ktorá je neoddeliteľnou súčasťou tohto doplnku.

13.	Tento doplnok nadobúda účinnosť dňom 20. septembra 2016.

                   Tomáš  D r u c k e r 
minister zdravotníctva Slovenskej republiky

Príloha: